**Liikunta 2. lk**

1.8.2024 Arvioinnin kohde, minimitaso sekä hyvä osaaminen 2. vuosiluokan päättyessä johdettu vuosiluokkakokonaisuuden 1-2 tavoitteista.

|  |  |  |  |  |
| --- | --- | --- | --- | --- |
| TAVOITE | ARVIOINNIN KOHDE | MINIMITASO | HYVÄ OSAAMINEN | ESIMERKKISISÄLTÖJÄ |
| FYYSINEN TOIMINTAKYKY |
| T1 kannustaa oppilasta fyysiseen aktiivisuuteen, kokeilemaan itsenäisesti ja yhdessä uusia, erilaisia liikuntatehtäviä sekä rohkaista ilmaisemaan itseään liikunnan avulla | Työskentely ja yrittäminen | Oppilas osallistuu vaihtelevasti liikuntatuntien toimintaan. | Oppilas osallistuu liikuntatuntein toimintaan yleensä aktiivisesti kokeillen ja harjoitellen erilaisia liikuntatehtäviä. |  |
| T2 ohjata oppilasta harjaannuttamaan havaintomotorisia taitojaan eli havainnoimaan itseään ja ympäristöään aistien avulla sekä tekemään liikuntatilanteisiin sopivia ratkaisuja | Ratkaisujen teko erilaisissa liikuntatilanteissa | Oppilas harjoittelee tekemään eri liikuntatilanteissa kuten leikeissä ja peleissä tarkoituksenmukaisia ratkaisuja aikuisen tukemana. | Oppilas tekee eri liikuntatilanteissa kuten leikeissä ja peleissä useimmiten tarkoituksenmukaisia ratkaisuja. |  |
| T3 vahvistaa motoristen perustaitojen (tasapaino-, liikkumis- ja välineenkäsittelytaidot) oppimista niin, että oppilas oppii soveltamaan niitä eri oppimisympäristöissä, eri tilanteissa ja eri vuodenaikoina | Motoristen perustaitojen (tasapaino-, liikkumis-, ja välineenkäsittelytaidot) käyttäminen eri liikuntamuodoissa  | Oppilas kokeilee tasapainoilua, liikkumista ja välineenkäsittelyä erilaisissa oppimisympäristöissä. | Oppilas osaa tasapainoilla, liikkua ja käsitellä välineitä erilaisissa oppimisympäristöissä. |  |
| T4 harjaannuttaa oppilasta liikkumaan turvallisesti erilaisissa ympäristöissä, erilaisilla välineillä ja telineillä | Turvallinen liikkuminen | Oppilas harjoittelee turvallista liikkumista liikuntatunneilla. | Oppilas liikkuu turvallisesti liikuntatunneilla. |  |
| T5 tutustuttaa oppilas vesiliikuntaan ja varmistaa alkeisuimataito | Uimataidot | Oppilas osallistuu uintiharjoitteluun ja harjoittelee kellumista, sukeltamista, liukumista ja alkeisuintia. | Oppilas ui 10 metriä. |  |
| T6 ohjata oppilasta turvalliseen ja asialliseen toimintaan liikuntatunneilla | Toiminta liikuntatunneilla | Oppilas pyrkii pääsääntöisesti toimimaan turvallisesti ja asiallisesti opettajan ohjauksessa. | Oppilas toimii turvallisesti ja asiallisesti annettujen ohjeiden mukaisesti. |  |
| SOSIAALINEN TOIMINTAKYKY |
| T7 ohjata oppilasta säätelemään toimintaansa ja tunneilmaisuaan vuorovaikutuksellisissa liikuntatilanteissa | Vuorovaikutus- ja työskentelytaidot | Oppilas harjoittelee toimimaan ja ilmaisemaan itseään vuorovaikutustilanteeseen sopivalla tavalla. | Oppilas toimii ja ilmaisee itseään vuorovaikutustilanteeseen sopivalla tavalla. |  |
| T8 tukea yhdessä työskentelyn taitoja, kuten yhdessä sovittujen sääntöjen noudattamista, ohjaamalla oppilasta ottamaan vastuuta yhteispelien ja -leikkien onnistumisesta | Vuorovaikutus- ja työskentelytaidot | Oppilas harjoittelee sääntöjen noudattamista ja toisen huomioon ottamista peleissä ja leikeissä. | Oppilas noudattaa sääntöjä ja ottaa toiset huomioon peleissä ja leikeissä. |  |
| PSYYKKINEN TOIMNTAKYKY |
| T9 tukea oppilaan myönteisen minäkäsityksen vahvistumista, ohjata itsenäiseen työskentelyyn sekä itsensä monipuoliseen ilmaisemiseen | Itsenäisen työskentelyn taidot | Oppilas harjoittelee itsenäistä työskentelyä annettujen ohjeiden mukaisesti. | Oppilas työskentelee itsenäisesti annettujen ohjeiden mukaisesti. |  |
| T10 varmistaa myönteisten liikunnallisten kokemusten saaminen ja rohkaista oppilasta kokeilemaan oman toimintakykynsä rajoja | Kokeileminen | Oppilas kokeilee satunnaisesti ja valikoiden erilaisia liikuntamuotoja. | Oppilas kokeilee rohkeasti erilaisia liikuntamuotoja. |  |